Επίσης, ο πρώην κύριος διάδρομος προσγείωσης διατηρείται σαν χώρος κίνησης των πεζών. Όλα τα κτήρια του αεροδρομίου καθώς και η περιοχή της πρώην Αμερικανικής Βάσης θα καταστραφούν, εκτός από το κτήριο του FΙR. Στο έργο περιλαμβάνονται και επεκτάσεις του μετρό (δυο σταθμοί), η επέκταση της γραμμής του τραμ, καθώς και η βύθιση της λεωφόρου Ποσειδώνος ώστε να επιτευχθεί η ενοποίηση του πάρκου με τις εγκαταστάσεις του Αγίου Κοσμά και με το Γκολφ της Γλυφάδας.

Τον Αύγουστο του 2010, η Welch αποκάλυψε πως δέχθηκε πρόταση γάμου από τον βασικό τραγουδιστή των Libertines, Pete Doherty, την οποία αρνήθηκε ευγενικά.

Η Ντουμάς άρχισε να χρησιμοποιεί το ψευδώνυμο ""Λίτα"" και τον Φεβρουάριο του 2000 έκανε τη πρώτη της τηλεοπτική εμφάνιση στο WWE. Η Λίτα έγινε μάνατζερ του Έσα Ρίος για δύο μήνες, μέχρι που εκείνος πήγε να τη χτυπήσει και την έσωσαν οι αδερφοί Χάρντι. Ο Ματ Χάρντι και ο Τζεφ Χάρντι, εκείνη την εποχή ήταν γνωστοί για τις ριψοκίνδυνες κινήσεις τους και για τη συμμετοχή τους σε ακραίους αγώνες. Η Λίτα συμμάχησε μαζί τους, δημιουργώντας το γκρουπ ""Τιμ Εξτρίμ"". Όταν εντάχθηκε στο γκρουπ, η Λίτα άλλαξε εμφάνιση και απέκτησε ροκ χαρακτήρα. Επίσης, ήταν η μόνη γυναίκα που αναμείχθηκε σε αγώνες με τραπέζια, σκάλες και καρέκλες.

Για τη θεραπεία της λοίμωξης από οξύουρο χρησιμοποιούνται τα εξής φάρμακα: πιπεραζίνη, παμοϊκό πυραντέλιο, μεβενδαζόλη, αλβενδαζόλη (πολύ καλή δραστικότητα) και θειαβενδαζόλη (μέτρια δραστικότητα). Η λεβαμιζόλη, που χρησιμοποιείται στη θεραπεία λοιμώξεων από άλλους εντερικούς νηματέλμινθες, δεν παρουσιάζει καμία δραστικότητα. Τα φάρμακα αυτά σκοτώνουν τους ενήλικες σκώληκες αλλά όχι τα αυγά και γι’αυτό τις ημέρες όπου το παιδί παίρνει το σιρόπι του είναι καλό να κάνει ντουζ το βράδυ και το επόμενο πρωί, ώστε να απομακρυνθούν τα ωάρια που έχουν απομείνει.

Ο Γουλιέλμος Πάπε (γερμανικά: Pape, 1807-1854) ήταν Γερμανός φιλόλογος και λεξικογράφος. Είναι γνωστός για την ενασχόλησή του με την Ελληνική γλώσσα.

Στις αρχές της δεκαετίας του 1970 η παράταξη των «Ματθαιικών» ήρθε σε επαφή με τη Ρωσική Εκκλησία της Διασποράς (των Υπερορίων), η οποία αναγνώρισε και προσεπικύρωσε τις χειροτονίες των Ελλήνων Παλαιοημερολογιτών Επισκόπων, που είχε κάνει ο Βρεσθένης Ματθαίος και οι χειροτονημένοι από αυτόν, με την προϋπόθεση να ενωθούν σε μια Σύνοδο υπό τον Αρχιεπίσκοπο των Φλωρινικών Αυξέντιο Πάστρα, κάτι που τελικά δεν επετεύχθη. Ορισμένοι «ματθαιικοί» όμως αμφισβητούν κατά πόσο συνέβη αυτό και θεωρούν ότι οι χειροτονίες ήταν έγκυρες εξ αρχής, επειδή ο Ματθαίος ήταν ο τελευταίος μη αιρετικός ορθόδοξος επίσκοπος στη γη και άρα δικαιούνταν κατά τους ιερούς κανόνες κατ' εξαίρεσιν να προβεί μόνος του σε χειροτονίες νέων επισκόπων, προκειμένου να μην αφανιστεί η εκκλησία. Οι Ματθαιικοί, μετά το σχίσμα του 1937, μέχρι το 1995 παρέμειναν ενωμένοι σε μια παράταξη. Το έτος αυτό με αφορμή το ζήτημα των εικόνων της Αγίας Τριάδος και της Αναστάσεως του Κυρίου διασπάστηκαν σε δύο παρατάξεις, με δύο Συνόδους, ενώ η κάθε μια διασπάστηκε σε άλλες δύο, το 2002 και 2005 αντίστοιχα.